എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ: ഷിഹാബ് എ ഹസ്സന്‍
കഴിക്കൂ, തിരുമനസ്സേ.
ഇത് തിരുമനസ്സിന്‍റെ കുറ്റമൊന്നുമല്ല.
അവരെ രക്ഷിക്കാന്‍ അങ്ങ് ആവുന്നത്ര ശ്രമിച്ചു.
പെട്ടെന്ന് പുറത്തിറങ്ങിയിരുന്നെങ്കില്‍,
എനിക്കവരെ രക്ഷിക്കാമായിരുന്നു.
എങ്കില്‍ അങ്ങിപ്പോള്‍ ജീവനോടെ ഉണ്ടാകില്ലായിരുന്നു.
അങ്ങ് ജീവനോടെ ഇരുന്നേ തീരൂവെന്ന് പറഞ്ഞത് അങ്ങുതന്നെയല്ലേ.
ജീവനോടെ ഇരിക്കാന്‍ വേണ്ടിയാണോ അങ്ങ് രാജ്യദ്രോഹകരമായ ഗൂഡാലോചന നടത്തിയത്?
എനിക്ക് വ്യത്യസ്തനാകണമായിരുന്നു.
എനിക്ക് ദുര്‍ബലരെ ഉപേക്ഷിച്ചു പോയ...
അവരെക്കാളെല്ലാം വ്യത്യസ്തനാകണമായിരുന്നു.
അങ്ങ്, അങ്ങനെ തന്നെയായിരുന്നു.
അങ്ങനെയാണ് ഞാൻ കണ്ടത്.
താങ്കളുടെ മുറിവിൽ വച്ചുകെട്ടാൻ കുറച്ചു പച്ചമരുന്ന് നോക്കിയിട്ട് വരാം.
അവൻ വന്നോ?
ഇല്ലെന്ന് തോന്നുന്നു.
അവൻറെ പേര് പോലും അറിയില്ല.
യോങ്-സിൻ എന്നാണവന്‍റെ പേര്. പക്ഷേ അവൻറെ തിരിച്ചറിയൽ രേഖ വ്യാജമാണ്.
തല്‍ക്കാലം, ഈ സ്ഥലത്തെക്കുറിച്ച് നന്നായറിയാവുന്ന ആരുടെയെങ്കിലും സഹായം നമുക്കാവശ്യമുണ്ട്.
അവൻ തോക്ക് കൈകാര്യം ചെയ്യുന്നത് തിരുമനസ്സ് കണ്ടതല്ലേ
കൊട്ടാരത്തിലെ കാവൽക്കാർക്ക് പോലും അത്രക്ക് വൈദഗ്ധ്യം ഇല്ല.
ഇത്രയും നൈപുണ്യം,
ചാക്ഹോയിലെ അംഗങ്ങൾക്കു മാത്രമേ ഉണ്ടാകൂ.
കടുവകളെ വേട്ടയാടുന്ന വിശേഷപ്പെട്ട വേട്ടക്കാരുടെ കാര്യമാണോ നീ പറയുന്നത്?
അതെ.
കടുവ വേട്ട വളരെ അപകടകരമായതിനാൽ,
സമൂഹത്തിലെ അവരുടെ പദവി നോക്കാതെ,
പോരാടാനുള്ള കഴിവ് മാത്രം നോക്കിയാണ് അവരെ തിരഞ്ഞെടുക്കുന്നത്.
അവരിൽ പലരും വളരെ അപകടകാരികളാണ്.
ജീവിച്ചിരിക്കാനായി അവർ,
എന്തും ചെയ്യും.
ജീവിച്ചിരിക്കാനായി അവരെന്തും ചെയ്യുമെന്നോ?
അപ്പോഴവർ എന്നെപ്പോലെയാണല്ലോ.
തിരുമനസ്സേ.
പറയൂ.
പട്ടാളക്കാരൊന്നും നമ്മെ പിന്തുടരുന്നില്ല.
വരുന്ന വഴിയുള്ള ഗ്രാമങ്ങളിലും ഞാൻ പരിശോധിച്ചിരുന്നു.
രോഗം ഇതുവരെ പടർന്നില്ല,
പക്ഷേ ആളുകൾ കേട്ടുകേൾവികളില്‍ ഭയചകിതരാണ്.
ഒഴിഞ്ഞുകിടക്കുന്ന വീടുകളില്‍ നിന്ന് മനസ്സിലായത്,
ഗ്രാമവാസികൾ ഓടിപ്പോയെന്നാണ്.
ഭീകരജീവി! ഒരു ഭീകര ജീവി!
വെള്ളം. എനിക്ക് കുറച്ച് വെള്ളം തരൂ!
ഇത്...
ന്യായാധിപൻ ചോ അല്ലേ?
തിരുമനസ്സേ?
തിരുമനസ്സേ, അങ്ങ് ശരിക്കും...
തിരുമനസ്സേ, ഞാൻ...
നീ ഉപേക്ഷിച്ചു പോയതുകൊണ്ട് ആളുകൾ എത്രമാത്രം ചോരയാണ് ഒഴുക്കേണ്ടി വന്നതെന്നറിയാമോ?
ദയവായി വേണ്ട തിരുമനസ്സേ.
ഇവൻ കൊല്ലപ്പെടാൻ പോലും യോഗ്യനല്ല.
നീ ജീവനും കൊണ്ടോടിപ്പോയതല്ലേ? എന്നിട്ടെന്താ പറ്റിയത്?
അത്, ചരക്കുകപ്പലിൽ...
കപ്പലിൽ രോഗം പടർന്നു പിടിച്ചു.
എന്താ നീ പറയുന്നത്?
രോഗം ബാധിച്ച് മരിച്ച ഒരാളുടെ മൃതദേഹം കപ്പലിലുണ്ടായിരുന്നു.
അതിൽനിന്ന് എല്ലാവർക്കും രോഗം പകര്‍ന്നു.
ഞാൻ മാത്രമേ ജീവനോടെ രക്ഷപ്പെട്ടുള്ളൂ.
എന്നിട്ടിപ്പോൾ ആ കപ്പലെവിടെ?
ഞങ്ങൾ സിയോങ്ജു എത്തിയപ്പോഴാണ് രോഗം പടരാന്‍ തുടങ്ങിയത്, അപ്പോള്‍...
അങ്ങനെയാണെങ്കിൽ,
അവരുടനെ സിയോങ്ജുവിലെത്തും.
സന്ദേശവാഹകരെ ഇതിനോടകം അയച്ചു കഴിഞ്ഞതല്ലേ.
അതുകൊണ്ട് സാങ്ജു തയ്യാറെടുത്തു കാണും.
സത്യത്തില്‍,
ഡോംഗ്നേക്കടുത്തുള്ള കോട്ട നഗരത്തില്‍ മാത്രമേ രോഗത്തെക്കുറിച്ച് അറിയിപ്പ് കൊടുത്തിട്ടുള്ളൂ.
സാങ്ജുവിലെ മുംഗ്യോംഗില്‍ ബാധിച്ചാല്‍,
രോഗം നിമിഷനേരം കൊണ്ട് ഹാന്യാംഗിലെത്തും.
നമ്മളുടനെ തന്നെ സാങ്ജുവിലേക്ക് പോകുന്നു.
തിരുമനസ്സേ!
തിരുമനസ്സേ! ദയവായി എന്നെയും നിങ്ങളുടെ കൂടെ കൊണ്ട് പോകൂ.
ആ മലമുകളിലാണ് സാങ്ജു!
ഒരിക്കല്‍ സാങ്ജുവില്‍ എത്തിപ്പെട്ടാല്‍,
രാജ്യം ആകമാനം രോഗം പടരും.
നമ്മളത് തടയണം.
സാങ്ജു
കേള്‍ക്കുന്നത് സത്യമാണോ?
-എന്ത്? -ഒരു ശപിക്കപ്പെട്ട രോഗം പടരുന്നെന്ന്.
രാത്രി ഒരു തലയില്ലാത്ത പ്രേതത്തെ കണ്ടെന്ന് പറഞ്ഞായിരുന്നു.
ഡോംഗ്നേയില്‍ മുന്നറിയിപ്പുയരുന്നത് കണ്ടിരുന്നു, സന്ദേശവാഹകന്‍ ഇതുവരെ എത്തിയിട്ടില്ല.
അതുകൊണ്ടു പ്രാദേശിക സര്‍ക്കാരിന് വിശദവിവരങ്ങള്‍ അറിയില്ല.
എന്തായാലും,
ഗ്യോംഗ്സാങ്ങില്‍ വിചിത്രമായ ഒരു വാര്‍ത്ത പരക്കുന്നുണ്ട്.
ഡോംഗ്നേയില്‍ ഒരു രോഗം പടരുന്നുണ്ട്,
അതിന്‍റെ ഇരകള്‍ മരിച്ചാലും അടങ്ങിയിരിക്കില്ലത്രേ.
തയ്യാറായിക്കോ.
ഞാന്‍ മലമുകളിലേക്ക് പോകുകയാണ്.
ഈ തകിട്
എല്ലാം ഭൂതങ്ങളെയും രോഗങ്ങളെയും അകറ്റി നിര്‍ത്തും.
ചായില്യത്തില്‍
ഈ കൊച്ചു മന്ത്രവാദി എഴുതിയ ഈ തകിടുകള്‍, ഒന്നിന് പത്തണ മാത്രം.
വെറും പത്തണ, കൂട്ടരേ!
-ദയവായി, എനിക്കൊരെണ്ണം. -ഇതാ, പത്തണ.
എനിക്കും വേണം. എന്‍റെ കൈയില്‍ ഇതേയുള്ളൂ.
എന്നോട് വിലപേശാന്‍ നിനക്കെങ്ങനെ ധൈര്യം വന്നു!
അവലക്ഷണം പിടിച്ചവന്‍. ശൂ! പത്തണ!
-പണം കൊണ്ടുവാ. -നാശം!
-ആഹ്ന്‍ ഹ്യോണ്‍ പ്രഭു. -ആഹ്ന്‍ ഹ്യോണ്‍ പ്രഭു.
-ആഹ്ന്‍ ഹ്യോണ്‍ പ്രഭു.! -അദ്ദേഹം ഇവിടെ!
പ്രഭോ, എന്‍റെ പരിശോധനക്കിടയില്‍, അരുവിയില്‍ അസാധാരണമായ ഒന്ന് ശ്രദ്ധയില്‍പ്പെട്ടു.
അങ്ങുതന്നെ അത് നേരിട്ട് കാണണം.
രാജ്യത്തിന്‍റെ സ്വത്തായ കപ്പലെന്താ,
ഇവിടെയിങ്ങനെ കുടുങ്ങിക്കിടക്കുന്നത്?
പ്രഭോ, എന്തോ വലിയ കുഴപ്പം നടന്നിട്ടുണ്ടെന്ന് തോന്നുന്നു.
ഒരുപക്ഷേ ഇതുകൊണ്ടായിരിക്കണം ഡോംഗ്നേയില്‍ നിന്ന് മുന്നറിയിപ്പ് വന്നത്.
കൊടുംകാടിന് നടുവിലൊരു ഗ്രാമമോ.
അതേ, കാട്ടില്‍ കൃഷി നടത്തുന്നവരാണ്.
ചുട്ട മാംസത്തിന്‍റെ മണം...
പന്നിയിറച്ചിയാണെന്ന് തോന്നുന്നു.
ഇവിടെയും മുകള്‍ത്തട്ടിലുമൊക്കെ,
എല്ലായിടത്തും നിറയെ രക്തമാണ്.
തറയിലും ചുവരുകളിലും ആകമാനം രക്തം,
അപ്പോള്‍ മുറിവേറ്റവരും മരിച്ചവരും എവിടെപ്പോയി?
ഇനിയെപ്പോഴാ ഭക്ഷണം കിട്ടുന്നതെന്നറിയില്ല, അതോണ്ട് കിട്ടുമ്പോ നന്നായി കഴിച്ചോ.
-കഴിച്ചോ! -ചവക്കാന്‍ മറക്കണ്ട.
-ചോറ് അധികം കഴിക്കണ്ട. -ഇത് കൊള്ളാം.
പന്നി കഴിക്ക്...
വിചിത്രമായിരിക്കുന്നു.
പട്ടിണി കൊണ്ട് ആളുകള്‍ മരിക്കുമ്പോള്‍, അവര്‍ ചോറും പന്നിയും കഴിക്കുന്നു.
അങ്ങെന്തിനാണ് കാട്ടില്‍ ഇത്രയും ഉള്ളിലേക്ക് വന്നത്?
ഈ ഭക്ഷണമൊക്കെ എവിടന്ന് കിട്ടി?
അത്,
ഒരു കൂട്ടരേ സഹായിച്ചതിന് പ്രതിഫലമായി കിട്ടിയതാ.
എന്ത്.
നീങ്ങ്. വഴിയില്‍ നിന്ന് മാറ്!
നീങ്ങിക്കേ.
നീങ്ങാനാണ് പറഞ്ഞത്!
ഇവിടെ മൊത്തം കപ്പലില്‍ ഉണ്ടായിരുന്ന സാധനങ്ങളാണ്!
ഇവര്‍ കപ്പല്‍ കൊള്ളയടിച്ചു കാണും.
ക്ഷമിക്കണം!
എന്നെ വെറുതെ വിടണേ.
ഞങ്ങള്‍ അങ്ങേയറ്റം മാപ്പുചോദിക്കുന്നു.
കപ്പല്‍ കൊള്ളയടിക്കാന്‍ ഞങ്ങള്‍ക്കുദ്ദേശമില്ലായിരുന്നു.
ഭക്ഷണം അത്രക്ക് നല്ലതായിരുന്നത് കൊണ്ട് വിട്ടുകളയാന്‍ തോന്നിയില്ല.
-ഞങ്ങളെ വെറുതെ വിടണേ! -ഞങ്ങളെ വെറുതെ വിടണേ!
ദയവായി ഞങ്ങളോട് ക്ഷമിക്കൂ.
കപ്പലില്‍ ആരെങ്കിലുമുണ്ടായിരുന്നോ?
ഞങ്ങള്‍ എത്തുമ്പോള്‍ എല്ലാവരും മരിച്ചു കിടക്കുകയായിരുന്നു.
ഇന്ന് രാവിലെയാണ് ഞാന്‍ കപ്പല്‍ പരിശോധിക്കാന്‍ പോയത്.
ഏതോ വന്യമൃഗങ്ങള്‍ ആക്രമിച്ച പോലെ യാത്രക്കാരുടെ ശരീരമെല്ലാം കാര്‍ന്ന് തിന്നപ്പെട്ടിരുന്നു.
ദയവായി എന്നെ വിശ്വസിക്കണം.
ആ ശവശരീരങ്ങള്‍ എവിടെ? നിങ്ങളവയെ അവിടെത്തന്നെ ഉപേക്ഷിച്ചോ?
മൃഗങ്ങള്‍ തിന്നേണ്ടെന്നു കരുതി,
ഞങ്ങള്‍ അവയെ കുഴിച്ചിട്ടു.
എവിടെയാണ് കുഴിച്ചിട്ടത്?
എവിടെയാ?
നിങ്ങള്‍ ചെയ്തത് ഹീനമായ കുറ്റമാണ്.
എന്നിരുന്നാലും, വിശപ്പുകൊണ്ടാണ് നിങ്ങളത് ചെയ്തതെന്ന് ഞാന്‍ മനസ്സിലാക്കുന്നു.
എന്നോട് സത്യസന്ധരായിരുന്നാല്‍, ഞാന്‍ നിങ്ങളുടെ ശിക്ഷയില്‍ ഇളവ് നല്കാം.
ഞങ്ങള്‍ വഴി കാണിച്ചു തരാം.
ഇവിടെ ചക്രത്തിന്‍റെ പാടുകളുണ്ട്!
നമ്മള്‍ എത്താറായില്ലേ?
എത്താറായി.
ഇതാണോ സ്ഥലം?
എന്താ നിങ്ങള്‍ ചെയ്യുന്നത്? വഴി കാണിക്ക്!
സര്‍ക്കാര്‍ മുതല്‍ അപഹരിക്കുന്നവരെ ശിരഛേദം ചെയ്യുമെന്ന് ഞങ്ങള്‍ക്കറിയാം.
നിങ്ങളെന്താണീ പറയുന്നത്?
ഞങ്ങള്‍ക്ക് അധികകാലം ജീവിക്കണമെന്നൊന്നുമില്ല,
പക്ഷേ ഞങ്ങളുടെ കുഞ്ഞുങ്ങള്‍ മരണം അര്‍ഹിക്കുന്നില്ല.
നിങ്ങള്‍ പറയാതിരിക്കുന്ന കാലത്തോളം, ഞങ്ങളുടെ കുറ്റങ്ങള്‍ ആരുമറിയാന്‍ പോകുന്നില്ല.
എടാ തന്തയില്ലാത്ത ചെറ്റകളേ.
ആരുടെ മുന്നിലാ നീയൊക്കെ സംസാരിക്കുന്നതെന്നറിയാമോ?
ആയുധം താഴെയിട്!
ഇത് മോഷണത്തെക്കാളൊക്കെ ഗുരുതരമായ കാര്യമാണ്.
ഉടനെയീ പ്രശ്നത്തിന് പരിഹാരം കണ്ടില്ലെങ്കില്‍,
നിങ്ങളും നിങ്ങളുടെ മക്കളും മാത്രമല്ല,
ഗ്യോംഗ്സാങ്ങിലുള്ള എല്ലാവരും മരിക്കും.
വേഗം മൃതശരീരങ്ങളിലേക്ക് വഴി കാണിക്ക്!
വിശപ്പ് മൂലം നിങ്ങളുടെയൊക്കെ കേള്‍വിശക്തിയും നഷ്ടമായോ?
എവിടെയാ ശരീരങ്ങള്‍?
നിങ്ങള്‍ നില്‍ക്കുന്നത് അതിനു മുകളിലാണ്.
എന്താണത്?
ജീവിക്കണമെന്നാഗ്രഹമുണ്ടെങ്കില്‍,
ആയുധമെടുത്ത് അവരുടെ തലകള്‍ വെട്ട്.
അതാ വേറെയും ഭീകരജീവികള്‍!
വേണ്ട. ഓഹ്, വേണ്ട!
രക്ഷിക്കൂ...
വേണ്ട!
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ദയവായി ഇറങ്ങി വാ!
ഞാന്‍ ബലം പ്രയോഗിച്ച് ഇറക്കിക്കൊണ്ടു വരണോ?
ഇറങ്ങിവന്നാല്‍ എന്നെ കൊല്ലും.
എല്ലാവര്‍ക്കും എന്നെ കൊട്ടാരത്തില്‍ നിന്ന് പുറത്താക്കാനാണാഗ്രഹം.
സ്ഥാനഭ്രഷ്ടനാക്കപ്പെട്ടാല്‍ എന്നെ കൊന്നുകളയും.
എന്‍റെ അമ്മ മരിച്ചില്ലായിരുന്നെങ്കില്‍!
അങ്ങിവിടെ വന്നിരിക്കാന്‍ പാടില്ല.
അങ്ങയുടെ സ്ഥാനം...
ഇവിടെയല്ല.
ഗാംഗ്ന്യോംഗ്ജ്യോണ്‍
എനിക്കവിടെ പോകണ്ട.
ഗുരോ, എനിക്ക് തിരിച്ചു പോയാല്‍ മതി.
അങ്ങ് പറഞ്ഞത് ശരിയാണ്.
തിരുമനസ്സിന് അങ്ങയെ സ്ഥാനഭൃഷ്ടനാക്കാനുള്ള
ഒരുപാട് അപേക്ഷകള്‍ ലഭിച്ചിട്ടുണ്ട്.
സ്ഥിതിഗതികള്‍ വഷളാക്കിക്കൊണ്ട്,
കൊട്ടാരത്തില്‍ അങ്ങയെ സംരക്ഷിക്കാന്‍ കഴിയുന്ന ആരും തന്നെയില്ല.
അതുകൊണ്ട്...
അങ്ങേക്ക് മാത്രമേ അങ്ങയെ സംരക്ഷിക്കാന്‍ കഴിയൂ.
തിരുമനസ്സ്...
അങ്ങയുടെ ജീവന്‍ രക്ഷിക്കാന്‍ മാത്രമല്ല ശ്രമിക്കുന്നത്.
അങ്ങ് അനീതിക്കെതിരായുള്ള ഒരു യുദ്ധത്തിലാണ്.
നിയുക്തയുവരാജാവിനെ തങ്ങളുടെ കളിപ്പാവയാക്കാന്‍,
കച്ചകെട്ടിയിറങ്ങിയിരിക്കുന്ന ചിലയാളുകള്‍ അവിടെയുണ്ട്.
ന്യായം വിജയിക്കണമെങ്കില്‍, അവര്‍ക്കെതിരെ,
പൊരുതുകയും വിജയിക്കുകയും മാത്രമേ വഴിയുള്ളൂ.
ബഹുമാനം കാണിക്കൂ!
ഇത് നമ്മുടെ യുവരാജാവാണ്,
നമ്മുടെ സിംഹാസനത്തിന്‍റെ അവകാശി!
-പ്രണാമം തിരുമനസ്സേ! -പ്രണാമം തിരുമനസ്സേ!
കണ്ടിട്ട് കുറച്ചു നാളുകളായല്ലോ,
ഗുരുവേ.
അതിലൊന്നും കള്ളമൊന്നുമില്ല.
പിതാവ്...
കാലം ചെയ്തിരിക്കുന്നു.
അധികാരമോഹിയായ ചോ പ്രഭു, ലീ സ്യോംഗ്-ഹൂയി വൈദ്യനെക്കൊണ്ട്
എന്‍റെ പിതാവിന് മൃതസഞ്ജീവനി നല്‍കി, അദ്ദേഹത്തേയൊരു,
മാംസദാഹിയായ ഭീകരജീവിയാക്കി മാറ്റി.
അങ്ങനെയാണ് ഈ ഭീകരമായ പകര്‍ച്ചവ്യാധി ഉത്ഭവിച്ചത്.
ചോ ഹാക്-ജൂ എപ്പോഴത്തെയും പോലെ നിഷ്ഠൂരനാണ്. അങ്ങ് സഹായിക്കണം.
ഞാന്‍ ഹാന്യാംഗിലേക്ക് മടങ്ങിപ്പോയി, ഹെയ്വോണ്‍ ചോ ക്ലാനെ ശിക്ഷിച്ച്,
ഒരു പുതിയ രാജ്യം കെട്ടിപ്പടുക്കും.
അങ്ങ് ശരിക്കൊന്നുറങ്ങിയിട്ട്...
എത്ര ദിവസമായി?
അങ്ങേന്താണ് ഉദ്ദേശിച്ചത്?
വിശന്നു വലഞ്ഞ്
ഈ വേഷത്തിലാണോ അങ്ങിത്ര ദൂരം താണ്ടി വന്നത്?
തെരുവിലെ റൗഡികള്‍ക്ക് അത് ചേരും.
എന്തൊക്കെയായാലും...
തിരുമനസ്സേ, അങ്ങേക്ക് ചേരില്ല.
യുവരാജാവ് എല്ലായ്പ്പോഴും
ആത്മവിശ്വാസമുള്ളവനും...
മാന്യമായ വേഷം ധരിച്ചവനുമായിരിക്കണം.
സാങ്ജൂ ഞാന്‍ ജനിച്ചതും ഇപ്പോള്‍ ജീവിക്കുന്നതുമായ പട്ടണമാണ്.
ഞാന്‍ നിര്‍ദ്ദേശിക്കുന്നത്, തിരുമനസ്സ്,
ഇന്നത്തെ രാത്രി സമാധാനത്തോടെ വിശ്രമിക്കണമെന്നാണ്.
-വേഗം. -ശരി, ഏമാനെ.
ആഹ്ന്‍ പ്രഭു എത്തരക്കാരനാണ്?
നീയെന്തിനാ എന്നോടിത് ചോദിക്കുന്നത്?
നിങ്ങള്‍ക്ക് അസാധാരണമായി ഒന്നും തോന്നിയില്ലേ?
രോഗബാധിതരെ കണ്ടിട്ട് ആഹ്ന്‍ പ്രഭുവിനോ ജോലിക്കാര്‍ക്കോ
യാതൊരു പരിഭ്രാന്തിയും ഉണ്ടായില്ല.
അവര്‍ പെട്ടെന്ന് തന്നെ അവരെ തലവെട്ടിയ ശേഷം ചുട്ടു ചാമ്പലാക്കി.
അവരോട് ഏറ്റുമുട്ടാന്‍ അവര്‍ക്കൊരു സംശയവും ഉണ്ടായിരുന്നില്ല.
രോഗബാധിതരെക്കുറിച്ചുള്ള എല്ലാ വിവരങ്ങളും നേരത്തെ അറിയാവുന്നത് പോലെ.
തിരുമനസ്സിനെ അനുഗമിക്കൂ.
അദ്ദേഹത്തിന്‍റെ അനുയായികള്‍ക്കും വിശ്രമിക്കാനുള്ള സ്ഥലം ഒരുക്കൂ.
ഇതുവഴി, തിരുമനസ്സേ.
ആഹ്ന്‍ പ്രഭു എന്ത് പറഞ്ഞു?
അദ്ദേഹം വ്യക്തമായ ഒരുത്തരം നല്‍കിയില്ല.
അദ്ദേഹത്തെ പൂര്‍ണ്ണമായി വിശ്വസിക്കാമോ?
തിരുമനസ്സേ.
അദ്ദേഹം ഇപ്പൊഴും ദുഖാചരണത്തിലായിരിക്കാം,
പക്ഷേ എങ്കില്‍പ്പോലും ചോ പ്രഭു വിദ്യാര്‍ഥികളെ അടിച്ചമര്‍ത്തിയിട്ടും,
ആഹ്ന്‍ പ്രഭു അവരെ സഹായിക്കാന്‍ ഒരു ചെറുവിരല്‍ പോലും അനക്കിയില്ല.
ഒരുപക്ഷേ അദ്ദേഹം ചോ പ്രഭുവിന്‍റെ പക്ഷത്തായിരിക്കാം.
വാക്കുകള്‍ സൂക്ഷിച്ച് സംസാരിക്ക്.
അദ്ദേഹത്തെക്കുറിച്ചാണോ ഇത്ര നിസ്സാരമായി സംസാരിക്കുന്നത്.
പക്ഷേ തിരുമനസ്സേ--
നീയും പോയി കുറച്ച് വിശ്രമിക്ക്.
കുറച്ചു ദിവസമായില്ലേ ശരിക്കൊന്ന് വിശ്രമിച്ചിട്ട്.
രോഗിയുടെ വിവരങ്ങള്‍
ഹന്യാംഗ്
ഇങ്ങോട്ട് നോക്ക്.
അവന് മാത്രം ഭക്ഷണം കൊടുത്തു, എനിക്കില്ല, അതെന്താ?
ഇതെന്ത് ഇടപാട്?
എന്ത് പറ്റി?
എന്‍റെ ദൈവമേ.
ദാ ഇവിടെ!
നോക്ക്...
രോഗിയുടെ മാംസം ഭക്ഷിക്കുന്ന
ആരോഗ്യമുള്ളവരിലേക്ക് രോഗം പകരും.
ഇത് നിയന്ത്രിക്കുവാന്‍ സാധ്യമല്ല.
രോഗം വടക്ക്ദേശത്തേക്ക് വ്യാപിക്കും മുന്നേ,
ഇത് നിയന്ത്രിക്കേണ്ടിയിരിക്കുന്നു.
ഉന്‍പോ കൃഷിയിടത്തിലെ യുദ്ധസ്മാരകം
ഗ്യോംഗ്സാങ്ങിലെ ഗവര്‍ണര്‍ ആഹ്ന്‍ ഹ്യോണിന്‍റെ വിജയത്തിന്‍റെ സ്മരണാര്‍ത്ഥം,
30,000 ജപ്പാന്‍ സൈനികരെയാണ് വെറും 500 പട്ടാളക്കാരെ ഉപയോഗിച്ച് അദ്ദേഹം തുരത്തിയത്.
സുമാങ് ഗ്രാമം
പോകല്ലേ.
ദയവായി എന്നെ വിട്ടുപോകല്ലേ.
ഇവിടെ നിന്നൂടെ?
അകത്തേക്ക് പോ. ഞാന്‍ തിരിച്ചു വരും, സത്യം.
ദയവുചെയ്ത്! പോകല്ലേ!
എന്തായാലും തിരിച്ചു വരണേ.
ഉറപ്പായിട്ടും!
സാങ്ജുവിന്‍റെ വടക്കേ കവാടം
ഒരു ദൂതന്‍!
എങ്ങനെയുണ്ടായിരുന്നു? അത് കിട്ടിയോ?
-ഇതല്ലേ, പ്രഭോ? -ആ, ഇതുതന്നെ.
നന്നായി ചെയ്തു.
ഇതാ കപ്പലില്‍ നിന്നുള്ള സാധനങ്ങളാണോ?
അതേ, പ്രഭോ.
രോഗബാധിതര്‍ വടക്കോട്ട് നീങ്ങുന്നത്,
ആഹ്ന്‍ പ്രഭുവിന്‍റെ ശ്രദ്ധയില്‍ പെട്ടത് കൊണ്ട് ദാരുണമായതൊന്നും സംഭവിച്ചില്ല,
പക്ഷേ തെക്കോട്ടേക്കുള്ള സുരക്ഷ കര്‍ശനമാക്കാന്‍ അദ്ദേഹം നിര്‍ദ്ദേശിച്ചിട്ടുണ്ട്.
അതിരിക്കട്ടെ,
-അറിഞ്ഞത് സത്യമാണോ? -താങ്കള്‍ എന്തിനെക്കുറിച്ചാണ് പറയുന്നത്?
യുവരാജാവ് ഇവിടെ സാങ്ജുവില്‍ ഉണ്ടെന്ന് കേട്ടല്ലോ.
സത്യമാണോ?
പ്രഭോ!
അഞ്ച് സേനകള്‍ ഹാന്യാംഗില്‍ നിന്നും
മുങ്യോംഗിലേക്ക് പുറപ്പെട്ടിട്ടുണ്ട്.
ഹേയ്, സിയോ-ബി!
സിയോ-ബി!
നീ തനിച്ചിവിടെ എന്തെടുക്കുവാ? ഞാന്‍ നിന്നെ എവിടെയെല്ലാം നോക്കി.
ഞാന്‍ തിരുമനസ്സിനുള്ള പച്ചമരുന്നുകള്‍ നോക്കുകയായിരുന്നു.
പച്ചമരുന്നൊക്കെ കളയ്.
എന്നോടൊപ്പം വാ.
അയാളുടെ അടുത്തേക്ക് തിരിച്ചുപോയാല്‍ നീ മരിക്കും.
-എന്‍റെ കൂടെ വാ. -നിങ്ങളെന്താണീ പറയുന്നത്?
യുവരാജാവിനെ പിടികൂടാന്‍ അഞ്ചു സേനകള്‍ ഇവിടെക്ക് വരുന്നുണ്ട്.
എന്ത്?
സത്യമാണോ?
ഒരു രാജ്യദ്രോഹിയുടെ കൂടെ നിന്നാല്‍ മരണം ഉറപ്പാ.
ഞാന്‍ ഹേയ്വോണ്‍ ചോ ക്ലാന്‍റെ ആളാണ്,
നിന്നെ സംരക്ഷിക്കാന്‍ എനിക്കാവും. വാ പോകാം!
നിങ്ങള്‍ വീണ്ടും ഓടിപ്പോകുവാണോ?
അല്ല, അത് പിന്നെ--
നിങ്ങള്‍ ഉപേക്ഷിച്ചിട്ടുപോയ ആളുകളെ രക്ഷിക്കാന്‍,
തിരുമനസ്സ് എന്തെല്ലാം യാതനകളാണ് സഹിച്ചത്, ,
എന്നിട്ടിപ്പോ നിങ്ങള്‍ വീണ്ടും അദ്ദേഹത്തില്‍ നിന്ന് പുറംതിരിയുന്നോ?
ജീവിതത്തില്‍ ഒരിക്കലെങ്കിലും അല്പം ധീരത കാണിക്കാന്‍ നിങ്ങള്‍ക്കിത്ര പ്രയാസമാണോ?
അതിപ്പോ, നിനക്കറിയാലോ--
നിങ്ങള്‍ ഒറ്റയ്ക്ക് ഓടിപ്പോയാല്‍ മതി.
ഞാന്‍ തിരുമനസ്സിനെ വിട്ടെങ്ങോട്ടുമില്ല.
പക്ഷേ, നില്‍ക്ക്...
സിയോ-ബി!
പതുക്കെ, അല്ലെങ്കില്‍ നിനക്കു ശ്വാസം കിട്ടില്ല.
ഇങ്ങനെ ആര്‍ത്തി കാണിക്കേണ്ട കാര്യമില്ല. ഭക്ഷണം ഒത്തിരിയുണ്ട്, നന്നായി കഴിച്ചോ.
എന്‍റെ ദൈവമേ, ഇത്ര ചെറുപ്രായത്തിലെ ഗര്‍ഭിണിയായോ.
ഇങ്ങ് താ, ഞാനെടുത്തോളാം.
ഞങ്ങളെപ്പോലെ താഴെക്കിടയിലുള്ള കര്‍ഷകരോടിങ്ങനെ ദയകാണിക്കുന്നതിന് നന്ദി.
എന്നോട് നന്ദി പറയേണ്ട കാര്യമൊന്നുമില്ല.
ചുമ്മാ വിഡ്ഡിത്തം പറയാതെ മിണ്ടാതിരുന്ന് കഴിക്ക്.
-ശരി! -നന്ദി.
നന്നായി കഴിച്ച് നല്ല ആണ്‍കുഞ്ഞിന് ജന്മം നല്‍ക്!
-നന്ദി. -നന്ദി.
അതൊക്കെയിരിക്കട്ടെ, ആരായിരിക്കും അത്?
നമ്മളെ ഇത്ര നന്നായി സല്‍ക്കരിക്കുന്നത്?
ഞങ്ങളെങ്ങനെ അറിയാനാ? ചുമ്മാ ഇരുന്നു കഴി.
-ആരും നമ്മളോട് പറയുന്നില്ല. -കാര്യം,
ഭക്ഷണവും താമസവുമൊക്കെ കിട്ടുന്നത് വലിയ കാര്യം തന്നെ,
പക്ഷേ എനിക്കിതെന്തോ വിചിത്രമായി തോന്നുന്നു.
വീടും തുണയുമില്ലാത്ത ഗര്‍ഭിണികളെ മാത്രം അവര്‍ വിളിച്ചു കൂട്ടിയിരിക്കുന്നതെന്തിനാ?
സൗജന്യമായി കിട്ടുന്നതല്ലേ, മിണ്ടാതെ കഴിച്ചോ.
നിന്നെക്കണ്ടാല്‍ ഏത് നിമിഷവും പ്രസവിക്കുമെന്ന് തോന്നുന്നല്ലോ.
നന്നായി ഭക്ഷണം കഴിച്ച് നല്ല ആരോഗ്യമുള്ള കുഞ്ഞിനെ പ്രസവിക്ക്.
നന്ദി.
ഏയ്. അതേ, നിങ്ങളെത്തന്നേ.
നിങ്ങളെങ്ങനെ ഇവിടെയെത്തി?
നിങ്ങളെക്കണ്ടിട്ട് ഞങ്ങളിലൊരുത്തിയെപ്പോലെ തോന്നുന്നില്ലല്ലോ.
ഇവിടെ വന്നു നില്‍ക്കാന്‍ എന്‍റെ ഭര്‍ത്താവ് പറഞ്ഞു,
എന്നുവച്ചാല്‍ എന്താ ഉദ്ദേശിച്ചത്?
ഈ വീടിന്‍റെ ഉടമസ്ഥനെ നിങ്ങളുടെ ഭര്‍ത്താവിനറിയാമോ?
എന്‍റെ ഭര്‍ത്താവ് നിയുക്തയുവരാജാവിന്‍റെ അംഗരക്ഷകനാണ്,
അദ്ദേഹം തിരുമനസ്സിനോടൊപ്പം ഒരു യാത്ര പോയിരിക്കുകയാണ്.
എന്നെ തനിച്ചു വിട്ടിട്ട് പോകാനുള്ള ഭയം കാരണം എന്നോടിവിടെ വന്നു നില്‍ക്കാന്‍ പറഞ്ഞു.
അങ്ങേരെ കുറ്റം പറയാന്‍ പറ്റില്ല.
നീ ഞങ്ങളെപ്പോലെ പരിതാപാവസ്ഥയിലുള്ള ഒരു വിധവയല്ലെന്ന് എനിക്കറിയാമായിരുന്നു.
എന്തൊരു ഭാഗ്യവതിയാ.
നിനക്കൊരു നല്ല ഭര്‍ത്താവുണ്ടല്ലോ.
അതെന്തുമാവട്ടെ, ദയവായി കഴിക്കൂ.
-ആസ്വദിച്ച് കഴിക്ക്. -തീര്‍ച്ചയായും.
തിരുമനസ്സേ, സഭ ചേരാനുള്ള സമയമായി.
എനിക്ക് പോകണം.
രാജ്ഞി പ്രവേശിക്കുന്നു!
-മഹാറാണി നീണാള്‍ വാഴട്ടെ. -മഹാറാണി നീണാള്‍ വാഴട്ടെ.
സഭയിപ്പോള്‍
മഹാറാണിയുടെ രാജശാസനം കേള്‍ക്കും.
"ഈ രാജ്യത്തിന്മേലുള്ള സ്വര്‍ഗ്ഗത്തിന്‍റെ അനുഗ്രഹം നഷ്ടമായിരിക്കുന്നു
അതുകൊണ്ടാണ് മഹാരാജാവ് പൊടുന്നനെ രോഗബാധിതനായതും
അബോധാവസ്ഥയിലായതും.
അതേസമയം അദ്ദേഹത്തിന്‍റെ മകന്‍, നിയുക്ത യുവരാജാവ്,
സിംഹാസനം മോഹിച്ചതിലൂടെ,
കടുത്ത രാജ്യദ്രോഹക്കുറ്റം പ്രവര്‍ത്തിക്കുകയും ചെയ്തിരിക്കുന്നു.
ഇത്തരം പ്രക്ഷോഭങ്ങള്‍ രാജകുടുംബത്തെ ശിഥിലമാക്കുകയും,
സിംഹാസനത്തെ അനാഥമാക്കുകയും ചെയ്തു.
ഇപ്പോഴാകട്ടെ, രാജ്യമാകമാനം ജനങ്ങള്‍ക്ക് ദുരിതം മാത്രം പ്രദാനം ചെയ്തുകൊണ്ട്,
ഭയങ്കരമായ ഒരു രോഗം പകരുകയും ചെയ്യുന്നു,
ഇതൊരു ദുരന്തമല്ലെങ്കില്‍ പിന്നെന്താണ്?
സിംഹാസനം അനാഥമായിക്കിടക്കുന്നതിനെക്കുറിച്ച്
നിലവിലുള്ളവരും വിരമിച്ചവരുമായ അധികാരികളുടെ
എളിയ അഭ്യര്‍ഥനകള്‍ ഇനിയും എനിക്ക് നിരാകരിക്കാനാവില്ല.
ആയതിനാല്‍ ഞാന്‍ രാജ്യത്തിന്‍റെ ഭരണച്ചുമതലകള്‍ സ്വമേധയാ ഏറ്റെടുക്കുന്നു. "
-അങ്ങയുടെ മഹാമനസ്കതക്ക് നന്ദി! -അങ്ങയുടെ മഹാമനസ്കതക്ക് നന്ദി!
രാജ്യം ഭരിക്കുന്ന റാണിയെന്ന നിലക്കുള്ള തന്‍റെ
ആദ്യദിവസത്തെ ഉത്തരവ് മഹാറാണി പുറപ്പെടുവിക്കുന്നതാണ്.
"ഗ്യോംഗ്സാങ്ങില്‍ ഭീകരാവസ്ഥ സൃഷ്ടിച്ചു കൊണ്ടിരിക്കുന്ന മഹാരോഗത്തെ തുടച്ചുനീക്കാനായി,
സൈനിക പരിശീലന നേതൃത്വവും,
രാജകീയ സൈന്യാധിപവിഭാഗവും, തെക്കന്‍ കോട്ടസംരക്ഷണസേനയും,
ഉള്‍പ്പെടുന്ന അഞ്ച് സൈനികവിഭാഗങ്ങളെ സഹായത്തിനായി ഉടന്‍ അയക്കുന്നതാണ്.
പെരുമ്പറ ശബ്ദത്തിനര്‍ത്ഥം അവര്‍ രണ്ടാമത്തെ കവാടം കടന്നെന്നാണ്.
ഉടന്‍ തന്നെ അവരിവിടെയെത്തും.
അതാ അവര്‍ വരുന്നുണ്ട്!
യോണ്‍ഗ്നാമിലെ ആദ്യ കവാടം
എന്താണത്?
"ഈ നിമിഷം മുതല്‍,
യോണ്‍ഗ്നാമിന്‍റെ പടിഞ്ഞാറും കിഴക്കും ഭാഗങ്ങള്‍ തമ്മില്‍ പരസ്പരം ബന്ധമില്ലാത്ത വിധം അടച്ചു പൂട്ടുന്നതാണ് "
ആദ്യകവാടം അടച്ചു പൂട്ടൂ!
എന്താണ് സംഭവിക്കുന്നത്?
നിങ്ങളെന്താണീ ചെയ്യുന്നത്?
എന്തിനാ നിങ്ങള്‍ അടച്ചു പൂട്ടുന്നത്--
നിങ്ങളെന്താണീ ചെയ്യുന്നത്?
നിര്‍ത്ത്!
സാങ്ജൂ
"ഗ്യോങ്സാങ്ങില്‍ നിന്നുള്ള പ്രധാനപാതയായ മുങ്യോംഗ് സെയ്ജെ,
അതുപോലെ ജുങ്ന്യോംഗ്, ചുപുങ്ന്യോംഗ്, ഗൈരിപ്ന്യോംഗ് എന്നിവിടങ്ങളുടെ കവാടങ്ങള്‍
എന്നിവ അടച്ചു പൂട്ടുന്നതാണ്.
ഈ ഉത്തരവിന്‍റെ പ്രാധാന്യം കണക്കിലെടുത്ത് ഇതിനെതിരെ പ്രവര്‍ത്തിക്കുന്നവരെ,
തല്‍ക്ഷണം വധിക്കുന്നതാണ്."
-അങ്ങയുടെ അതിരുകളില്ലാത്ത ഔദാര്യത്തിന് നന്ദി! -അങ്ങയുടെ അതിരുകളില്ലാത്ത ഔദാര്യത്തിന് നന്ദി!
പരിഭാഷ: ഷിഹാബ് എ ഹസ്സന്‍
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org